# data[].attributes.body
Kuluttajansuojalain mukaan markkinoinnissa ei saa käyttää hyvän tavan vastaista menettelyä. Tämä tarkoittaa sitä, että mainonnassa ei viestitetä yhteiskunnassa yleisesti hyväksyttyjen periaatteiden vastaisia arvoja.

Nämä arvot ilmenevät suoraan lainsäädännöstä: väkivallan käyttö mainonnassa ei ole hyväksyttävää, sukupuoleen tai syntyperään perustuva syrjintää ei sallita ja lapsen etu on otettava huomioon.

# data[].attributes.headline
Palveluhankinnat ja hinta, viivästyminen ja virhe

# data[].attributes.subject
Palveluhankinnat ja hinta, viivästyminen ja virhe

# data[].attributes.body
Kuluttajille on tarjolla nykyisin monenlaisia palveluita, kuten auton korjausta, asuntojen siivousta sekä hotellimajoitusta. Osa palveluista kuuluu kuluttajansuojalainsäädännön piiriin, mutta kuluttajansuojalainsäädäntö ei koske kaikkia palveluja.

# data[].attributes.headline
Verkkokauppa, posti- ja puhelinmyynti ovat etämyyntiä

# data[].attributes.subject
Verkkokauppa, posti- ja puhelinmyynti ovat etämyyntiä

# data[].attributes.body
Etämyynti on kaupankäyntiä, jossa ostaja ja myyjä eivät ole samanaikaisesti läsnä. Kauppa ja sitä edeltävä markkinointi tapahtuu kokonaan sähköpostilla, puhelimella tai muilla viestintävälineillä.

Tyypillistä etämyyntiä ovat verkkokauppa, puhelinmyynti ja postimyynti. Etämyynnissä on poikkeussääntöjä normaaliin kaupankäyntiin nähden. Esimerkiksi valtaosaa tuotteista koskee kaupan peruuttamisoikeus.

Tuotteen toimitustavalla ei ole merkitystä. Kyseessä on etämyynti, vaikka toimitustavaksi on sovittu nouto myymälästä, jos itse sopimus on tehty etänä.

# data[].attributes.body
Elinkeinonharjoittajan on annettava verkkosivullaan ja vakiosopimusehdoissaan kuluttajille tieto tuomioistuimen ulkopuolisesta riidanratkaisuelimestä, joka on toimivaltainen kuluttajan ja elinkeinonharjoittajan välisessä riita-asiassa.

Verkkosivuilla ja vakiosopimusehdoissa on annettava myös tieto riidanratkaisuelimen verkkosivuston osoitteesta.

Elinkeinonharjoittajan on annettava kuluttajalle kyseiset tiedot kirjallisesti tai muulla pysyvällä tavalla, jos kuluttaja on tehnyt elinkeinonharjoittajalle virheilmoituksen, eivätkä osapuolet ole saaneet sovittua asiaa.

Tieto riidanratkaisuelimistä yritysten verkkosivuilla ja vakioehdoissa

# data[].attributes.body
Kuluttajille pitää kaupassa aina kertoa lopullinen myyntihinta. Alennusmyynnin yhteydessä tämä tarkoittaa alennettua hintaa.

Alennetun tuotteen myyntihinta

Alennus lasketaan hinnasta, jota on peritty aiemmin samassa kauppapaikassa ja samasta tuotteesta, välittömästi ennen alennusmyyntiä.

Ei riitä, jos tuotteesta kerrotaan vain aikaisemmin peritty hinta ja alennusprosentti ja lopullisen hinnan saa selville vasta kassalla. Aiemmin perittyä hintaa ei ole välttämätöntä ilmoittaa alennusmyyntihinnan yhteydessä lainkaan.

Jos myymälä ei ole todellisuudessa perinyt alentamatonta hintaa, alennusilmaisu on lainvastainen. Näin on esimerkiksi silloin, jos alennetuksi ilmoitettua tuotetta tai tuoteryhmää ei ole koskaan myymälässä myyty ilmoitetulla vanhalla hinnalla (ovh, ruksihinta tms.) tai liike mainostaa jatkuvasti sellaisilla ilmauksilla kuin alennus- tai loppuunmyynti, remonttiale, hintarysäys tms.

Jos tuotteen hintaa alennusmyynnin aikana edelleen alennetaan, lisäalennuksen suuruus lasketaan jo alennetusta hinnasta.

Jos keskimääräistä suurempia alennuksia (esimerkiksi 70% - 80%:n suuruisia alennuksia) halutaan mainostaa, markkinoinnissa pitää kertoa mitä tuotteita suuret alennukset koskevat ja paljonko niitä on myynnissä. On harhaanjohtavaa mainostaa suuria alennuksia, jotka todellisuudessa koskevat vain pientä osaa alennusmyynnin piiriin kuuluvista tuotteista.

# data[].attributes.body
Laki ei määrää antamaan takuuta, vaan sen antaminen on vapaaehtoista. Ilman takuutakin myyjä vastaa virheestä lain virhevastuusäännösten perusteella. Takuun on oltava ostajalle lisäetu, eli sen on annettava tälle lain säännöksiin nähden paremmat oikeudet.

Antamalla takuun yritys sitoutuu vastaamaan tavaran käyttökelpoisuudesta tai muista ominaisuuksista määrätyn ajan. Takuunantaja vastaa takuuaikana ilmenevistä vioista ja muista takuussa määritellyistä asioista.

Takuuajan päättyminen ei merkitse sitä, että yrityksen vastuu virheestä samalla päättyisi. Jos takuuta ei ole tai se on kulunut umpeen, myyjä vastaa virheestä kuluttajansuojalain virhevastuuta koskevien säännösten perusteella, eikä tätä vastuuta voi rajoittaa takuun ehdoilla.

Takuu ja virhevastuu

# data[].attributes.body
Hinnan ilmoittamisvelvollisuuteen ja -tapaan vaikuttaa keskeisesti onko kyse tavarasta vai palvelusta ja missä välineessä sitä markkinoidaan. Hinnan ilmoittamisvelvollisuus voi olla eri tavaroilla ja palveluilla erilainen ja se voi olla riippuvainen käytetystä myyntitavasta.

# data[].attributes.body
Tuotteen ostaminen merkitsee sopimuksen tekemistä, eikä sopimusta voi kumpikaan osapuoli yksinään muuttaa. Kauppaa ei siis voi yleensä perua, vaikka tulisikin katumapäälle. Alennuksella myytäviä tuotteita koskevat samat säännöt kuin normaalihintaisia tuotteita.

# data[].attributes.body
Kun kuluttaja ostaa yritykseltä tavaran tai palvelun, kyse on sopimuksen tekemisestä. Sopimus syntyy esimerkiksi niin, että kuluttaja maksaa tuotteen kaupan kassalla tai hyväksyy yrityksen antaman remonttia koskevan tarjouksen.

Sopimus sitoo kumpaakin osapuolta. Molempien osapuolten on noudatettava sopimusehtojen velvoitteita, eikä kumpikaan osapuoli voi yleensä ilman erityistä syytä yksipuolisesti muuttaa sopimusta. Esimerkiksi myyjän on toimitettava tuote, ostajan on maksettava sovittu hinta sovittuna ajankohtana ja tavaran tai palvelun on vastattava sovittua.

kaupan kohde

hinta

sopimuksen kesto: kertasopimus, määräaikainen vai toistaiseksi voimassa oleva

toimitusaika ja maksuehdot

sopimusrikkomusten seuraamukset

sopimusehtojen muuttaminen

sopimuksen irtisanominen ja purkaminen